**PUBLISKĀ PAKALPOJUMA LĪGUMS Nr.** **PS 2016/05 – 21/2016-4**

Liepājā 2016. gada 20. jūlijā

V**alsts sabiedrība ar ierobežotu atbildību ,,Piejūras slimnīca”**, reģistrācijas Nr. 40003343729, adrese: Jūrmalas iela 2, Liepāja, LV-3401, turpmāk saukta **PASŪTĪTĀJA**, valdes priekšsēdētāja **Aigara PUKA** un valdes locekļa **Imanta STROĻA** personā,no vienas puses, un

**Sabiedrība ar ierobežotu atbildību ,,M&R GROUP”** reģistrācijas Nr. 40103371343, adrese: Zvaigžņu iela 26 -56, Rīga, LV - 1009, turpmāk tekstā saukta **IZPILDĪTĀJA**, valdes locekles **Marika KALNIŅAS** personā, no otras puses, izsakot savu brīvu gribu, bez viltus, maldiem un spaidiem, abas kopā turpmāk – PUSES, noslēdz šādu līgumu, turpmāk – Līgums:

**1. Līguma priekšmets**

PASŪTĪTĀJA uzdod, bet IZPILDĪTĀJA apņemas sniegt radiologa diagnosta pakalpojumus – veikt mamogrāfijas izmeklējumu analīzi un šo izmeklējumu aprakstu sagatavošanu PASŪTĪTĀJAI nepieciešamajā apjomā, atbilstoši Nacionālā veselības dienesta noteiktajiem standartiem un atbilstoši šī Līguma nosacījumiem (turpmāk - PAKALPOJUMI).

**2. PUŠU pienākumi un tiesības**

* 1. IZPILDĪTĀJA apliecina, ka IZPILDĪTĀJAI ir nepieciešamā kvalifikācija, lai Pakalpojumus sniegtu atbilstošā kvalitātē. Sniedzot PAKALPOJUMUS, IZPILDĪTĀJA pilnībā ievēro normatīvo aktu un PASŪTĪTĀJAS prasības, kā arī PAKALPOJUMUS sniedz ar nepieciešamo profesionālo rūpību un pilnu profesionālo atbildību.
	2. Pakalpojumu sniedz sertificēta ārste radioloģe diagnoste Inguna AMBULTE.
	3. Pakalpojumu sniedzošā ārsta radiologa diagnosta nomaiņa pieļaujama vienīgi ar rakstisku

PASŪTĪTĀJA piekrišanu. IZPILDĪTĀJAI ir pienākums par to informēt PASŪTĪTĀJU 5 (*piecu*) darba dienu laikā.

* 1. IZPILDĪTĀJA PASŪTĪTĀJAS norādītā termiņā novērš trūkumus sniegto Pakalpojumu kvalitātē, ņemot vērā PASŪTĪTĀJAS norādījumus, ja PASŪTĪTĀJU neapmierina IZPILDĪTĀJAS sniegto PAKALPOJUMU kvalitāte.
	2. IZPILDĪTĀJAI ir pienākums ievērot Fizisko personu datu aizsardzības likuma un Pacientu tiesību likuma normas un saskaņā ar tām saglabāt un nelikumīgi neizpaust personas datus, ko satur informācija par VSIA ,,Piejūras slimnīca” pacientiem, medicīniskā un uzskaites dokumentācija, kā arī VSIA ,,Piejūras slimnīca” darbinieku personas datus. Šajā punktā noteiktais pienākums pilnībā saista IZPILDĪTĀJU arī pēc līguma darbības izbeigšanas.
	3. PASŪTĪTĀJA norēķinās par saņemto pakalpojumu līgumā noteiktajā kārtībā.
1. **Norēķinu kārtība**
	1. Līguma kopējā maksimālā summa ir EUR 9000.00 (deviņi tūkstoši euro un 00 centi).
	2. PASŪTĪTĀJA maksā IZPILDĪTĀJAI EUR 500.00 (pieci simti euro 00 centus) mēnesī.
	3. IZPILDĪTĀJA kārtējā mēneša beigās iesniedz rēķinu PASŪTĪTĀJAI apstiprināšanai. Apstiprināto rēķinu IZPILDĪTĀJA iesniedz PASŪTĪTĀJAS grāmatvedībā apmaksai.
	4. IZPILDĪTĀJA apmaksā rēķinu ne vēlāk kā 10 (desmit) darba dienu laikā no rēķina saņemšanas dienas.
	5. IZPILDĪTĀJA ir personīgi atbildīga par nodokļu maksājumu veikšanu normatīvajos aktos noteiktajā kārtībā.
2. **Līguma darbības termiņš, grozīšana, izbeigšana**
	1. Līgums stājas spēkā ***2016. gada 20.jūlijā un darbojas līdz 2017. gada 31.decembrim.***
	2. PASŪTĪTĀJA ir tiesīga vienpusēji izbeigt līgumu, ja neapmierina pakalpojuma sniegšanas kvalitāte un par to 1 (*vienu*) mēnesi iepriekš ir izteikta rakstveida pretenzija IZPILDĪTĀJAI.
	3. IZPILDĪTĀJA ir tiesīga vienpusēji izbeigt līgumu, ja PASŪTĪTĀJA līgumā noteikto samaksas termiņu kavē ilgāk par 1 (*vienu*) mēnesi.
	4. Līgumu var grozīt, papildināt un izbeigt pirms noteiktā termiņa, PUSĒM rakstveidā par to vienojoties. Vienpusēja Līguma grozīšana, papildināšana vai pirmstermiņa izbeigšana, izņemot šī Līguma 4.2. un 4.3.punktos, un normatīvajos aktos paredzētos gadījumus, nav iespējama.
3. **Pušu atbildība**

PUSES nav atbildīgas par Līguma saistību neizpildi un otrai PUSEI nodarītajiem zaudējumiem, ja tie radušies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

**6. Citi nosacījumi**

* 1. PUSES vienojas, ka juridiskās adreses, bankas rekvizītu, amatpersonu, pilnvaroto personu maiņas gadījumā, PUŠU pienākums ir 5 (*piecu*) darba dienu laikā paziņot par to otrai PUSEI. Ja kāda no PUSĒM nesniedz šo informāciju noteiktajā termiņā, tā
	uzņemas atbildību par visiem zaudējumiem, kas šajā sakarā rodas otrai PUSEI.
	2. PUŠU Savstarpējās attiecības, kas nav noteiktas Līgumā, tiek regulētas saskaņā ar Latvijas Republikas normatīvajiem aktiem.
	3. Līguma noteikumu grozījumi un papildinājumi ir spēkā tikai gadījumā, ja tie veikti rakstiskā formā un ja tos ir parakstījušas abas PUSES.
	4. Līgums izstrādāts un parakstīts 2 (*divos*) autentiskos eksemplāros, uz 2 (*divām*) lapām, latviešu valodā ar vienādu juridisku spēku, viens līguma eksemplārs glabājas pie PASŪTĪTĀJAS, bet otrs – pie IZPILDĪTĀJAS.
1. **Pušu adreses un rekvizīti**

**PASŪTĪTĀJA: IZPILDĪTĀJS:**

VSIA ,,Piejūras slimnīca" SIA ,,M&R GROUP”

Reģ. Nr. 40003343729 Reģ. Nr. 40103371343

Jūrmalas iela 2, Liepāja, LV-3401 Zvaigžņu iela 26 -56, Rīga, LV - 1009

Konts Nr. XXXXXXXXXXXXXX IBAN: XXXXXXXXXXXXXXXXX

XXXXXXXXXXXXXXXXXXXX SWIFT: XXXXXXXXXXXXXXXX

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. PUKS \_\_\_\_\_\_\_\_\_\_\_\_\_\_\_\_\_\_M.KALNIŅA

 Tālr.: XXXXX

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.STROLIS